# Alice King (eleberrigilea)

Alice Ann Dorothea King (Cutcombe, 1839ko martxoaren 28a – Minehead, 1894ko apirilaren 26a) ingeles idazle, irakasle eta hizlaria izan zen. Hamabi eleberri baino gehiago idatzi zituen.

## Bizitza

John Myers King apaiz anglikanoaren alaba gazteena, Alice King 1839ko martxoaren 28an jaio zen Cutcomben, Somerset konderrian. Ikusmen urriarekin jaio zen eta zazpi urterekin erabat itsu geratu zen. Braille sistema inoiz ikasi ez bazuen ere, zazpi hizkuntza ikasi zituen, ingelesaz gain: frantsesa, alemana, italiera, gaztelania, hebreera, greziera eta latina. Ukimenezko teklatua zuen idazmakina erabili zuen.
Idazle beraren esanetan, lehen lana hamabi urterekin argitaratu zun, aitak lagunduta. Hasierako idazlanak bertako eskolako ikasle baten laguntzarekin egin zituen. Gramatika eta konposizioa gaizki ulertzen zituenean, beharrezkoa iruditzen zitzaion orri erdi bat inguru buruan asmatzea, idazlariari diktatu ahal izateko. Bere lehen idazmakina, Ameriketako Estatu Batuetatik bidalitakoa, letrak zizelkatuta zituen teklatuan, baina ez zen oso egokia Kingentzat, letren formak ez baitzekizkien, beraz, ikasi behar izan zituen. Idazmakina zaila iruditu zitzaion, baina azkenean eskuz idazten duenaren adinako abiadura lortu zuen eta ez zuen idazlarien laguntzarik behar izan.
Henry Morleyren laguntzarekin, lehen eleberria argitaratu ahal izan zuen eta irabazitako dirua Cutcombeko San Joan elizako beirate bat finantzatzeko erabili zuen. Dozena bat eleberri baino gehiago argitaratzeaz gain, Argosy, The Quiver eta The Girl's Own Paper bezalako aldizkarietan kolaboratu zuen. 80 lagunentzako talde bati Biblia irakatsi zion eta herritarrei zuzendutako jarduerak antolatu zituen, hala nola musika talde bat eta kriket talde bat. Charles Dickens idazleak oso aintzat hartzen zituen bere lanak.
Ez zen inoiz ezkondu eta 1894an hil zen.

## Lanak

* Forest Keep (hiru liburukitan, 1862)
* Eveline (hiru liburukitan, 1863)
* The Lady of Winburne (hiru liburukitan,1965)
* Sir Tristram's Will (hiru liburukitan, 1867)
* Queen of Herself (hiru liburukitan, 1871)
* The Woman with a Secret (hiru liburukitan, 1872)
* Spell-Bound (hiru liburukitan, 1874)
* Hearts or Coronets (hiru liburukitan, 1876)
* Twice Loved (hiru liburukitan, 1878)
* Fettered Yet Free (hiru liburukitan, 1883)
* The Strange Story at Lee (1887)
* A Strange Tangle (1887)
* The Lady Elfrida's Escape (1889)

## Erreferentziak

* ↑ (Ingelesez) Boase, Frederic. (1965). Modern English biography : containing many thousand concise memoirs of persons who have died between the years 1851–1900, with an index of the most interesting matter. 5 London: F. Cass, 822 or. (Noiz kontsultatua: 2024-12-25).
* 1 2 3 (Ingelesez) King, Alice. «Our Blind Contributor written by herself» Girl's Own Paper: 1-. 1887-06-11 (Noiz kontsultatua: 2024-12-25).
* 1 2 (Ingelesez) «Episode 10: Alice King / Vanessa Warne – Orlando (podcast)» Orlando: A Podcast on Women's Writing 2022-06-21 (Noiz kontsultatua: 2022-07-23).
* 1 2 (Ingelesez) Sutherland, John. (1989). «King, Alice» The Stanford companion to Victorian fiction. Stanford: Stanford University Press, 353 or. ISBN 978-0-8047-1528-7. (Noiz kontsultatua: 2024-12-25).
* 1 2 (Ingelesez) «Obituary» The Times: 10. 1894-05-09.
* 1 2 (Ingelesez) «Death of Miss Alice King: The Somersetshire Authoress» Central Somerset Gazette: 5. 1894-05-05.
* ↑ (Ingelesez) «Alice Ann Dorothea King in the England & Wales, National Probate Calendar» Ancestry 1894-08-03 (Noiz kontsultatua: 2022-07-28).

## Kanpo estekak

* Datuak: Q63618453
* Multimedia: Alice King (novelist) / Q63618453